Πως να φτιάξεις το ιδανικό προφίλ σε σαιτ για γνωριμίες; | Tilefoniko-sex.GR\nΕντάξει, βρήκες της πιο δημοφιλείς ιστοσελίδες για γνωριμιες, έκανες εγγραφή, έριξες μια ματιά πως δουλεύει, και τώρα θέλεις να κάνεις ένα ωραίο προφίλ για να προσελκύσεις γυναίκες.\nΠως όμως? Ποιος είναι ο σωστός και ποιος ο λάθος τρόπος για να διαφημίσεις το προφίλ σου σε τέτοια dating sites?\nΠαρακάτω θα προσπαθήσω να σας δώσω συμβουλές που πρέπει να ακολουθήσετε η να αποφύγετε έτσι ώστε να έχετε ένα killer profil. Όλα εξαρτώνται από το γιατί κάνετε το προφίλ και τι θέλετε να πετύχετε. Ας πούμε ότι είστε ένας περίεργος άντρας που θέλει απλά να κάνει πλάκα, και δεν ψάχνετε σε για κάτι πιο μόνιμο, αλλά αναζητά απλά την ξεπέτα.\nΗλικίες 18-22 ετών\n1. Οι φωτογραφίες στο προφίλ σου, φέρνουν τριπλάσιο κόσμο από αυτές που δεν έχουν φωτογραφίες. Αν ντρέπεσαι να βάλεις αληθινές, βάλε ψεύτικες από το Ίντερνετ, χωρίς γυμνά και προκλητικές στάσεις. Διάλεξε αυτές που σου μοιάζουν λίγο. Το γιατί θα το καταλάβεις στο πρώτο ραντεβού. 2. Δεν υπάρχει λόγος να πεις αληθινά πράγματα για σένα. Απλά άφησε την φαντασία σου να συμπληρώσει τα υποχρεωτικά κείμενα κατά την εγγραφή. Μην το παρακάνεις όμως και με τα ψέμματα. 3. Για κανένα λόγω μην δημοσιεύεις αριθμούς τηλεφώνου, email, skype, facebook, twitter κτλ. Είπαμε κάνουμε την πλάκα μας και μόνο. Θέλουμε να περάσουμε ευχάριστα τον χρόνο μας χωρίς πολλά πολλά. 4. Αναζήτησε νέους φίλους, φίλους είπαμε όχι γκόμενους η πληρωμένο σεξ! ΄-) Έχει διαφορά….\n1. Λογικά εδώ οι άντρες έχουν αρχίσει να σοβαρεύουν αν και το 70% παραμένουν παιδιά, ή θέλουν να είναι ακόμη παιδιά. Άλλωστε οι μισοί ζουν ακόμη με την οικογένεια τους και συντηρούνται από τα λεφτά του μπαμπά. Αν όμως ψάχνεσαι για γκομενάκια, η παρουσία σου σε ιστοσελίδα για γνωριμίες έχει λόγο. Η φωτογραφία θα τραβήξει το ενδιαφέρον και θα προσελκύσει κόσμο, η ικανότητα επικοινωνίας σου θα φέρει τα ραντεβού και εκεί πλέον θα πρέπει να δείξεις τον πραγματικό εαυτό σου. 2. Αφήνεις τρόπους επαφής μαζί σου, αφού και εσύ τους επιζητείς. Chat μέχρι σκασμού, skype, facebook μέχρι να την ψήσεις να βγείτε. Μετά ο Θεός ας βάλει το χέρι του, και ο admin στο σαιτ για γνωριμιες. 3. Από την αρχή το δήλωσες “ψάχνω γκόμενα, σύζυγο, ερωμένη”. Όχι απαραίτητα με αυτή την σειρά….\n1. Το νιώθεις ότι η μπογιά σου ξεφτίζει, δεν έχεις την φρεσκάδα των πιτσιρίκων, χρησιμοποιείς κρέμες αντι-γήρανσης, βάφεις τα μαλλιά σου ή είσαι ήδη φαλακρός, το μέγεθος της κοιλιάς σου δεν σου επιτρέπει να δεις τον ανδρισμό σου όταν πας στην τουαλέτα. Ναι ο χρόνος γερνά το σώμα. Συνήθως είσαι παντρεμένος, με 1-2 παιδιά. Η επιλογές που αναζητάς σε ένα σαιτ για γνωριμιες είναι 2:\n1α. Νέα σύζυγο\n1β. Νέα ερωμένη\nΣτην νέα σύζυγο έχεις την εμπειρία να διαλέξεις καλύτερη από αυτήν που είχες. Πρόσεξε να μην πάρεις σαβούρα, μάθε από τα λάθη σου και πάρε κάτι καλύτερο. Στην περίπτωση του νέας ερωμένης θέλει προσοχή, και εχεμύθεια. Κάνουμε σεξ, μόνο σεξ και τίποτα άλλο. Ξεκαθάρισε στο μυαλό σου τι θέλεις και συζήτησε το με την κοπέλα ότι ο ρόλος της θα είναι να σε "αδειάζει" από στρες πχ και να σου γεμίζει της μπαταρίες με καλό στοματικό έρωτα. Αυτά θες και όχι νέους γάμους και μαλακίες.\n1. Εδώ δεν διαλέγεις, παίρνεις από τον κουβά ότι κάτσει. Κάνεις φανταστικό σεξ γιατί δεν ξέρεις πότε θα είναι η επόμενη φορά. Για σένα φτιάχτηκαν τα σαιτ για γνωριμιες. ;-) Οι σαραντάρες, πενηντάρες κάνουν το καλύτερο κρεβάτι. 2. Φωτογραφία απαραίτητη, όχι όμως πρόσφατη, αλλά προ 5-ετίας τουλάχιστον. Για ευνόητους λόγους :-) 3. Τηλέφωνα και email φυσικά για να βρεθείτε και να γνωριστείτε.\nΗλικία 50 +….\n1. Χήρα αναζητεί…. σε σαιτ για γνωριμιες…. Κάποιοι έχουν ήδη εγγόνια σου, αλλά εσύ γουστάρεις ακόμη να κάνεις σεξ. Αχόρταγη σκύλα…΄-) 2. Απαιτήσεις στο φούλ, ξέρεις τι είχες, και τι θέλεις να έχεις, οπότε το γράφεις στο προφίλ σου. Να μην σου σπαταλούν τον χρόνο άδικα. Ο χρόνος σου είναι εξαιρετικά πολύτιμος. Γουστάρεις να βρεις κάτι το οποίο θα έχει αυτά που εσύ είχες όμως τώρα πλέον δεν έχεις. 3. Φωτογραφίες με τα εγγόνια, να βλέπει ο υποψήφιος τι παιδιά κάνεις ΄-), προτιμητέα η τηλεφωνική επαφή, να τον ακούσεις βρε παιδί μου, να τον νιώσεις πως τον λένε. Λίγο τηλεφωνικό σεξ για να καυλώσετε και να κάνετε κατάσταση. Email και τέτοια χαμένα δεν είναι για σένα. Εδώ μόλις και μετά βίας έμαθες να χρησιμοποιείς το κινητό τηλέφωνο, και ο εγγονός σου σε βοήθησε να κάνεις λογαριασμό στην ιστοσελίδα. Στα 60 σου και μόνο το γεγονός ότι ανοίγεις και κλείνεις τον υπολογιστή είναι κατόρθωμα. Να μην πούμε ότι έχεις και λογαριασμό και στο facebook. Βιονική γιαγιά…\nΠοιοι είναι οι κίνδυνοι στα σαιτ γνωριμιών?\nΌλοι τα γνωρίζουμε. Τα επισκεπτόμαστε όταν θέλουμε να διασκεδάσουμε λίγο, να βρούμε μια νέα γνωριμία η να κάνουμε καμάκι σε κάποια ξέμπαρκη γκόμενα. Είναι εύκολο να βρεις γυναίκες σε τέτοια σαιτ και να ζήσεις τον νέο σου έρωτα. Όπως όμως και στην πραγματική ζωή έτσι και στην εικονική ελλοχεύουν κίνδυνοι. Αν είστε απρόσεκτοι και απερίσκεπτοι μπορεί εύκολα να πέσετε θύματα επιτήδειων και να χάσετε λεφτά. Για κάποιον ένα ποσό της τάξης των 100 η 200 ευρώ δεν θεωρείτε μεγάλη απώλεια, αν αναλογιστούμε όμως ότι μια γυναίκα απατεώνας βρίσκει 2-3 θύματα την ημέρα και τους ξαλαφρώνει με 200 ευρώ τον καθένα , σε ένα μήνα το ποσό μπορεί να φτάσει σε πραγματικά μεγάλα μεγέθη.\nΤι πρέπει να προσέχετε όταν γνωρίζετε μια γυναίκα σε sex chat?\n1. Δεν δίνουμε προσωπικά στοιχεία.\n2. Δεν αναφέρουμε το πραγματικό μας όνομα.\n3. Δεν της λέμε την πραγματική μας διεύθυνση, η την πόλη που μένουμε.\n4. Δεν της δίνουμε το πραγματικό μας τηλέφωνο. Αν θέλουμε συνέχεια να παίζουμε ερωτικά παιχνίδια καλύτερα να αγοράσουμε ένα καρτοκινητό με 5 ευρώ και να το χρησιμοποιούμε αποκλειστικά.\n5. Αν μας ζητήσει χρήματα κάνουμε καταγγελία στον διαχειριστή της ιστοσελίδας.\n6. Δεν δίνουμε ΠΟΤΕ λεφτά σε γυναίκες που έχουμε γνωρίσει από σαιτ γνωριμιών\n7. Αν μας “αρμέξει” παρόλα αυτά κάνουμε καταγγελία στην Αστυνομία, για να βρεθεί ο ένοχος και να αποτραπούν νέα εγκλήματα σε άλλους ευκολόπιστους.\nΟι επαγγελματίες πόρνες και απατεώνες εκμεταλλεύονται τον φόβο μας, την ντροπή μας και την γνώμη της κοινωνίας για να μας αποσπάσουν λεφτά. Δεν είναι ντροπή να έχετε προφίλ σε σαιτ γνωριμιών. Δεν πρέπει να φοβάστε να καταγγείλετε το γεγονός ότι πέσατε θύμα κλοπής στην Αστυνομία, και δεν πρέπει να ντρέπεστε για το τι θα πουν οι γείτονες αν το γεγονός μαθευτεί. Τα σαιτ γνωριμιών είναι για διασκέδαση, και καλύτερα να μείνετε στην εικονική διασκέδαση, παρά να ζητάτε πραγματική επαφή και γνωριμία, διότι έχετε 50% πιθανότητες κάτι να πάει στραβά και να βρεθείτε χαμένος.\nΚάντε τσατ, καλύτερα βίντεο τσατ όπου βλέπεις τον συνομιλητή σου και σε 5-10 λεπτά μπορείς να κρίνεις αν αξίζει να συνεχίσεις μαζί του ή όχι. Στα σαιτ γνωριμιών υπάρχουν πολλοί ανώμαλοι η μαλάκες, τραβεστί και πόρνες που ψάχνουν πελάτες, γκέι και λεσβίες που αναζητούν αποκλειστικά ερωτικές γνωριμίες, καθώς και επαγγελματίες απατεώνες που ζουν από κλοπές και απάτες. Θα έλεγα ότι ένα 20% του συνόλου αποτελείτε από τέτοιους. Ένα 30% είναι κομπλεξικοί και παντρεμένοι που θέλουν να πηδήξουν κάτι διαφορετικό από την χοντρή γυναίκα τους. Η αναζήτηση σεξ γι αυτούς γίνετε αυτοσκοπός, αφού σεξ δεν υπάρχει στην σχέση τους από χρόνια.\nΈνα 30% είναι τύποι που μπήκαν για χαβαλέ. Που διασκεδάζουν βρίζοντας τους άλλους, η απλά σπάζοντας πλάκα. Μας έμεινε ένα 20% που είναι απλοί, καθημερινοί άνθρωποι που πραγματικά αναζητούν μια ποιοτική γνωριμία και που αν τους βρείτε θα περάσετε ευχάριστα την ώρα σας και ίσως βρείτε εκείνο το έτερον ήμισυ το οποίο αναζητούσατε.\nσαιτ για γνωριμίες ιστοσελίδες γνωριμιών\nΌταν ήπια τους χυμούς της Ντέζυ στο τηλεφωνικό σεξ Ζωντανό τηλεφωνικό σεξ σε ροζ τηλέφωνα\nΠώς να καταλάβεις ότι σε απατάει ο άντρας σου\nJuly 4, 2019 ερωτικές ιστορίες


ΠΩΣ Ο ΔΙΑΣ ΕΠΗΡΕΑΖΕΙ ΤΑ ΓΕΝΕΘΛΙΑ ΩΡΟΣΚΟΠΙΑ | Το Μονοπάτι της Αστρολογίας\nΑρχική Γενέθλιος Χάρτης Πλανήτες σε Ζώδια και Οίκους ΠΩΣ Ο ΔΙΑΣ ΕΠΗΡΕΑΖΕΙ ΤΑ ΓΕΝΕΘΛΙΑ ΩΡΟΣΚΟΠΙΑ\nΓενική Βιολογική Αντιστοιχία: Το αίμα, οι λειτουργίες θρέψης. Παχυσαρκία. Το συκώτι, η χολή. Τα έτη της κλιμακτηρίου.\nΕίσαι διεκδικητικός, ανοικτόμυαλος, δυναμικός και ενθουσιώδης. Η παραμικρή αφορμή να σου δοθεί και αμέσως θα ξεκινήσεις να κάνει σαν τρελλός. Αυτός είναι και ο λόγος που έχεις πολλά ενδιαφέροντα, τα οποία όμως δεν κρατούν για πολύ. Η ελευθερία είναι σημαντική για εσένα, αρκεί να μην γίνει εγωκεντρική. Για αυτό καλό θα ήταν να λαμβάνονται υπ’ όψιν τα αισθήματα του ή της συντρόφου σου, και γενικά των άλλων.\nΕπιθυμείς κυρίως την ασφάλεια και την ησυχία σου. Η επιτυχία στην ζωή σου έρχεται επειδή ξέρεις να υπομένεις και να μην εγκαταλείπεις τον αγώνα. Είσαι πρόσχαρος και εγκάρδιος. Αγαπάς την ζωή και ιδιαίτερα τις μικρές χαρές της, όπως το καλό φαγητό και ποτό. Βέβαια, αυτό έχει σαν αποτέλεσμα την αύξηση του σωματικού σου βάρους. Μπορείς να αποκτήσεις οικονομική ευμάρεια καθώς έχεις το κίνητρο, το ένστικτο, την σιγουριά και την ηρεμία να επενδύεις σωστά.\nΕίσαι πολύ έξυπνος αλλά με τάσεις πολυδιάσπασης και πολυπραγμοσύνης. Ο περιπετειώδης χαρακτήρας σου σε βοηθά όταν αντιμετωπίζεις καταστάσεις να βρίσκεσαι πάντα σε πλεονεκτική θέση. Πρέπει, έστω κι αν το θεωρείς βαρετό, να εστιάζεις σε κάποιο πεδίο ώστε να αποκτήσεις ουσιαστική γνώση. Είσαι ευρηματικός, αλλά καθόλου διακριτικός. Σου αρέσει να αναπτύσσεις την επικοινωνία με κάθε τρόπο. Με τους καλούς σου τρόπους και με γνώμονα την κοινή λογική μπορείς να συμβουλεύεις και να κατευθύνεις τους άλλους.\nΕίσαι παρορμητικός, δραστήριος, ιδεαλιστής και έντονα συναισθηματικός. Έχεις έμφυτη ευγένεια, είσαι πονόψυχος και συμπάσχεις με εκείνους που βασανίζονται. Καταλαβαίνεις τους άλλους για αυτό μπορείς και να τους συγχωρείς, ακόμα κι όταν δεν το αξίζουν. Έχεις την τάση να επωμίζεσαι τα προβλήματα των άλλων. Όταν αγχώνεσαι, μαγειρεύεις και τρως. Είσαι πολύ προστατευτικός με τους ανθρώπους που αγαπάς. Λατρεύεις την οικογένεια, πιθανόν επειδή είχες ευχάριστα παιδικά χρόνια ή μεγάλη αγάπη από το μέρος της μητέρας σου.\nΑγωνίζεσαι να δημιουργήσεις μία αξιόλογη εικόνα του εαυτού σου στην κοινωνία, την οποία και επιδεικνύεις. Χαρακτηριστικά σου γνωρίσματα είναι η εκφραστικότητα, η αισιοδοξία, η καλοσύνη, ο ενθουσιασμός, η γενναιοδωρία, το πείσμα και η επιμονή, έστω κι αν κάποιες φορές φαίνεσαι καταπιεστικός ή καταπιεστική. Δείχνεις σημάδια ευφυΐας και φιλοδοξίας. Παράλληλα έχεις την ικανότητα να πείθεις τους άλλους με την άνεση που σε διακρίνει όταν βρίσκεσαι ανάμεσα στον κόσμο.\nΕδώ έχουμε να κάνουμε με ένα άτομο το οποίο είναι μετριόφρων, οργανωτικό, εργατικό, αναλυτικό, πρακτικό και συνεπές. Μπορείς άνετα να διεκπεραιώνεις γραφειοκρατικές υποθέσεις. Προτιμάς να βρίσκεσαι σε θέσεις εξαρτημένης εργασίας και να διαπρέπεις μέσα από αυτές. Είσαι πολύ σοβαρός με αυτό που κάνεις, έχεις ήθος, κοιτάζεις και την παραμικρή λεπτομέρεια, ολοκληρώνεις στόχους και προθεσμίες που σου έχουν τεθεί, έχεις ρεαλιστική προσέγγιση των πραγμάτων και θέλεις πάντα να δίνεις το μέγιστο της παραγωγικότητάς σου.\nΕίσαι ήπιος, ειλικρινής, καλοσυνάτος, συμπονετικός, φιλόξενος, φιλάνθρωπος και ευγενικός. Είσαι φιλικός από την φύση σου, κοινωνικός, διαθέτεις έμφυτη γοητεία και εύκολη έκφραση αισθημάτων στοργής. Συνήθως έχεις μεγάλες παρέες που απαρτίζονται από ευχάριστα και καλαίσθητα άτομα. Έχεις την ικανότητα να κερδίζεις φίλους και συμμάχους, διασκεδάζοντάς τους και δημιουργώντας τους ένα περιβάλλον άνετο και οικείο για αυτούς. Είναι προς όφελός σου να εργάζεσαι μαζί με άλλους ανθρώπους. Απεχθάνεσαι την μοναξιά. Αγαπάς την πολυτέλεια και την Τέχνη.\nΈχεις αποφασιστικότητα και μεγάλη δύναμη θελήσεως. Η ολοκλήρωσή σου ως προσωπικότητα έρχεται μέσα από την εξέλιξη των ενδιαφερόντων σου ή από μία σταδιοδρομία που σε συγκινεί. Είσαι ζεστός, φιλικός και ανθρώπινος με τους άλλος, αλλά πολύ σκληρός με τον εαυτό σου. Ξέρεις πολύ καλά πότε, πού και γιατί πρέπει να αγωνιστείς. Έχεις την ικανότητα να εκφράζεις όλα εκείνα που άλλοι δεν τολμούν να πουν. Δένεσαι πολύ με τα άτομα σου στενού σου κύκλου.\nΕίσαι κοινωνικό άτομο, με πληθωρικό χαρακτήρα, ασκείς και δέχεσαι κριτική, πράττεις δίκαια, δίνεις σημασία στην ηθική διάπλαση, είσαι ειλικρινής, και διακατέχεσαι από ακόρεστη δίψα για γνώση. Είσαι καλοκάγαθος, γενναιόδωρος, με χιούμορ και αισιόδοξη θεώρηση της ζωής. Διαθέτεις διανοητικές ικανότητες, οι οποίες δεν είναι εμφανείς σε μικρή ηλικία. Έχεις την διάθεση να μεταδώσεις την γνώση σου μέσω της διδασκαλίας, ενώ ταυτόχρονα είσαι πρόθυμος να ακούσεις τις απόψεις, ακόμη και τις αντιρρήσεις των άλλων.\nΕίσαι άτομο φιλόδοξο, αποφασιστικό, υπεύθυνο και δεν θα δειλιάσεις μπροστά στις ευθύνες. Έχεις την ικανότητα, την διάθεση και την επιμονή να εργαστείς πολύ σκληρά. Δεν αποφεύγεις τις προκλήσεις, ούτε όμως είσαι υπερφίαλα αισιόδοξος. Πετυχαίνεις μέσα από την αυτοπειθαρχία. Σέβεσαι τις αξίες, τις αρχές και τους κανόνες. Θέλεις να κατακτήσεις την κοινωνική αναγνώριση, αλλά με τρόπο τίμιο. Όταν βρίσκεσαι σε θέση ευθύνης, μπορείς να οργανώνεις ανθρώπους και να τακτοποιείς καταστάσεις.\nΕίσαι άτομο με ανοικτό μυαλό, προοδευτικό και με έντονο ανθρωπισμό. Είσαι αξιοπρεπής, σταθερός και ανεξάρτητος. Tο μυαλό σου μπορεί εύκολα να αφομοιώνει επιστημονικά θέματα, όπως επίσης να αποδέχεσαι και να προσαρμόζεσαι σε οτιδήποτε πρωτοποριακό. Έχεις έντονη την αίσθηση της δικαιοσύνης, για την οποία θα παλέψεις ώστε να γίνει πράξη. Είσαι αρκετά ανεκτικός με τους ανθρώπους. Αν και προσπαθείς να προστατεύεις την ιδιωτική σου ζωή, σε γενικές γραμμές είσαι ένα φιλικό και κοινωνικό άτομο, με εκκεντρική αίσθηση του χιούμορ.\nΈχεις την διάθεση να ασχοληθείς με την φιλοσοφία, τα πνευματικά θέματα, την Τέχνη, και την Μεταφυσική. Έχεις έντονη την αίσθηση της προσφοράς, της φροντίδας και του ανθρωπισμού. Θέλεις να ασχολείσαι με την ανακούφιση του πόνου, σωματικού ή ψυχολογικού, των συνανθρώπων του. Για αυτό, πιθανόν, να σε δούμε να ασχολείται με ιατρικά ή παραϊατρικά επαγγέλματα. Κάποιες φορές όμως φθάνεις σε σημείο ανόητης αυτοθυσίας. Ο καλοκάγαθος χαρακτήρας σου, σου χαρίζει φήμη και φίλους.\nΠροηγούμενο άρθροΠΩΣ Ο ΑΡΗΣ ΕΠΗΡΕΑΖΕΙ ΤΑ ΓΕΝΕΘΛΙΑ ΩΡΟΣΚΟΠΙΑ\nΕπόμενο άρθροΠΩΣ ΕΠΗΡΕΑΖΕΙ Ο ΚΡΟΝΟΣ ΤΑ ΓΕΝΕΘΛΙΑ ΩΡΟΣΚΟΠΙΑ


Την Τετάρτη ανακοινώνονται τα επίσημα αποτελέσματα της σταυροδοσίας - Messinia Live\nΤην Τετάρτη ανακοινώνονται τα επίσημα αποτελέσματα της σταυροδοσίας\nΣΗΜΕΡΑ ΓΙΝΟΝΤΑΙ ΟΙ ΤΕΛΕΥΤΑΙΕΣ ΚΑΤΑΧΩΡΗΣΕΙΣ ΚΑΙ Η ΕΠΑΛΗΘΕΥΣΗ – ΔΙΑΠΙΣΤΩΘΗΚΑΝ ΠΟΛΛΑ ΛΑΘΗ\nΜε αργούς ρυθμούς καταχωρείται η σταυροδοσία των υποψήφιων στο σύστημα του Πρωτοδικείου Καλαμάτας – που είναι και το επίσημο – με την διαδικασία να αναμένεται να ολοκληρωθεί αύριο Τετάρτη 5 Ιουνίου το απόγευμα.\nΌπως μας τόνισαν οι υπάλληλοι του Πρωτοδικείου που δουλεύουν με βάρδιες όλη την ημέρα, έχουν διαπιστωθεί αρκετά και σοβαρά λάθη στα βιβλία των Δικαστικών αντιπροσώπων.\n“Καλύτερα να αργήσουμε και να τα βγάλουμε σωστά”, δηλώνουν χαρακτηριστικά στο MessiniaLive. Για τον λόγο αυτό, επειδή γίνεται επαλήθευση των στοιχείων, η διαδικασία καθυστερεί, αλλά γίνεται με μεγάλη προσοχή. Ενδεικτικά μας ανάφεραν ότι υποψήφιος είχε πάρει σε ένα τμήμα 22 σταυρούς, αλλά είχαν περαστεί 2, γεγονός καθοριστικό για την εκλογή του….\nΌλα τα αποτελέσματα θα ανακοινωθούν συνολικά σε Περιφέρεια και Δήμους.\nTo Messinialive θα ανακοινώσει μόνο τα τελικά επίσημα αποτελέσματα.\nΜεγάλο το ενδιαφέρον και των υποψηφίων που επισκέπτονται την Εισαγγελία για να μάθουν τους σταυρούς τους, αλλά να φεύγουν χωρίς τον τελικό αριθμό.\nRelated Items:TOP, ΕΚΛΟΓΕΣ, ΠΡΩΤΟΔΙΚΕΙΟ ΚΑΛΑΜΑΤΑΣ, σταυροδοσία, ΣΤΑΥΡΟΙ ΥΠΟΨΗΦΙΩΝ\nΈρχονται προσλήψεις για την κατασκήνωση της Αγίας Μαρίνας στον Ταΰγετο


Χαμογέλασε χάρη στη διατροφή σου!, thalispanagiotou.gr\nΔιαιτολόγοι σε Γλυφάδα και Μαρούσι ❯ Άρθρα ❯ Διατροφή ❯ Χαμογέλασε χάρη στη διατροφή σου!\nΧαμογέλασε χάρη στη διατροφή σου!\nΣύμφωνα με τον Παγκόσμιο Οργανισμό Υγείας ένα στα πέντε άτομα θα περάσουν κάποια στιγμή στη ζωή τους κατάθλιψη. Οι μορφές φυσικά και διαφέρουν, όπως και τα αίτια με εκείνο της δύσκολης καθημερινότητας να κατέχει την πρώτη θέση.\nΗ μοναξιά, η απώλεια ενός ανθρώπου, η γενικότερη οικονομική και κοινωνική κρίση, η αντιμετώπιση μίας ασθένειας, το αλκοόλ και η χρήση ναρκωτικών ουσιών, ο χρόνιος πόνος και το οικογενειακό ιστορικό κατάθλιψης αποτελούν τα βασικά αίτια για την εκδήλωση της ψυχολογικής κατάστασης, που ακούει στο όνομα κατάθλιψη.\nΣε αυτό το άρθρο όμως το Διαιτολογικό Γραφείο Θαλή Παναγιώτου δε θα αναλύσει την ίδια την έννοια, αλλά θα προσπαθήσει να προσεγγίσει το ευαίσθητο θέμα της κατάθλιψης από την πλευρά της διατροφής. Ο στόχος είναι η φυσική αντιμετώπιση, η πρόληψη και καταστολή των συμπτωμάτων της κατάθλιψης μέσω των τροφών. Σκοπός αυτού του άρθρου είναι η αφύπνιση και η συμβολή σε μία πιο ευτυχισμένη και γεμάτη ευεξία, καθημερινότητα.\nΚαι πριν ξεκινήσουμε τις διατροφικές συμβουλές μας, θα θέλαμε να τονίσουμε πως η παρακάτω διατροφή χωρίς τη βοήθεια ενός ειδικού δεν αρκεί. Σε κάθε περίπτωση όμως βοηθάει και ειδικά για τις περιπτώσεις της εποχικής συναισθηματικής διαταραχής (ΕΔΕ).\nΟ πολύτιμος καθημερινός οδηγός\n1.\tΑπολαμβάνουμε πέντε συχνά και μικρά γεύματα μέσα στην ημέρα και προσπαθούμε να παραμένουμε συνεπείς σε αυτό το πλάνο. Έτσι ο οργανισμός προσλαμβάνει τα απαραίτητα θρεπτικά συστατικά, τις ώρες που τα έχει ανάγκη.\n2.\tΔε στερούμαστε κάτι που επιθυμούμε πολύ. Ο στόχος είναι μεν η ισορροπημένη διατροφή, αλλά δε θέλουμε επιπλέον πίεση. Στον παραπάνω συνδυασμό βοηθάει ο προγραμματισμός των γευμάτων. Ακόμη και ο εβδομαδιαίος, π.χ. θα φάω γλυκό εκείνη την ημέρα.\n3.\tΚαταναλώνουμε ποιοτικές και θρεπτικές τροφές, που είναι ωφέλιμες για το σώμα και τον εγκέφαλο. Τέτοιες είναι τα φρούτα και λαχανικά εποχής, τα πράσινα λαχανικά, τα τρόφιμα ολικής αλέσεως.\n4.\tΦροντίζουμε να υπάρχει ποικιλία στη διατροφή μας. Τόσο σε γεύσεις όσο και σε χρώματα στο πιάτο μας!\nΟι τροφές που φέρνουν το χαμόγελο\n•\tΦρέσκο ψάρι\n•\tΣκόρδο (κι όμως!)\n•\tΦρεσκοστυμμένος χυμός λεμονιού\n•\tΚαρυκεύματα όπως είναι το τζίντζερ, το κόκκινο πιπέρι, το δενδρολίβανο και ο βασιλικός\n•\tΑφέψημα μελισσόχορτο\n•\tΑρωματικό μέλι\n•\tΚρέμα βανίλιας (γενικά η βανίλια)\n•\tΓαλοπούλα- Κοτόπουλο\n•\tΕποχικά φρούτα\n•\tΓάλα αμυγδάλου\n•\tΦακές (γενικά τα όσπρια)\n•\tΜαύρη σοκολάτα\nDONTS: Εδώ τοποθετούμε τον καφέ, τα αναψυκτικά, το αλκοόλ, το κόκκινο κρέας, τα κατεψυγμένα τρόφιμα, το junk food. Κι ας πιστεύαμε το αντίθετο...\nΣε περίοδο κακής ψυχολογικής κατάστασης πρέπει να αποφεύγουμε τις αυστηρές δίαιτες, οι οποίες δεν κάνουν και καλό στη γενικότερη υγεία μας. Προτιμούμε ένα πρόγραμμα και μία ισορροπημένη διατροφή, στην οποία μπορεί να βοηθήσει και ένας ειδικός Διαιτολόγος- Διατροφολόγος. Όπως προαναφέραμε, αποφεύγουμε τις στερήσεις αλλά απολαμβάνουμε την ποικιλία στο πιάτο και τα γεύματά μας με μέτρο. Φροντίζουμε να ενυδατώνουμε συχνά τον οργανισμό και να του επιτρέπουμε δύο φορές την εβδομάδα να καταναλώνει ένα γεύμα με ζάχαρη, η οποία συμβάλλει- παρά τα κακά της- στην καλύτερη λειτουργία του εγκεφάλου.\nΤα επίπεδα της σεροτονίνης, η οποία βελτιώνει τη διάθεση, ανεβαίνουν ακόμη με την επαρκή πρόσληψη υδατανθράκων (130 γραμμάρια/ ημέρα), με τα προϊόντα ολικής αλέσεως, με φρούτα και λαχανικά, με το άγριο ρύζι, με λιπαρά Ωμέγα 3, με αυξημένη πρόσληψη βιταμίνης C, B και D. Στις τρεις τελευταίες θα βοηθούσε και κάποιο συμπλήρωμα διατροφής. Συνδυαστικά με τις τροφές.\n•\tΣύμφωνα με έρευνες οι πληθυσμοί που καταναλώνουν περισσότερο ψάρι, παρουσιάζουν χαμηλότερα ποσοστά κατάθλιψης;\n•\tΌσοι έχουν έλλειψη βιταμίνης D έχουν αυξημένες πιθανότητες να νοσήσουν κάποια στιγμή από κατάθλιψη;\n•\tΤα παχύσαρκα άτομα εμφανίζουν πιο συχνά κατάθλιψη;\n•\tΤο σελήνιο συμβάλλει στην πιο ανεβασμένη διάθεση;


* Η κρίση στη ΝΔ και το εσωκομματικό μακελειό κάποιους τους έκανε νοικοκυραίους, Βάσω. Και δεν αναφέρομαι μόνο στα δελτία ειδήσεων και στις ενημερωτικές εκπομπές που βρήκαν μαλλί να ξάνουνε, μέρες που ζούμε. Εδώ μπήκαν με τις μπάντες στο ίδιο θέμα ακόμη και τα ταπεινά μεσημεριανάδικα του Alter και ξιπάστηκαν κι αυτά ότι πλάι στα αποκλειστικά για τη Μενεγάκη και τη Ζαρίφη τους παίρνει άνετα να σφηνώσουν και κανένα αφιέρωμα μαμούθ στα παιδικά χρόνια της Ντόρας Μπακογιάννη, μπρρρ.\n* Να μου το θυμηθείς, Βάσω, ότι αυτό το αλισβερίσι θα της γυρίσει μπούμερανγκ της ψηλής, αφού ως γνωστόν οι ψηφοφόροι και των δυο μεγάλων κομμάτων έχουν μανία καταδίωξης όσον αφορά τα μίντια και καχυποψία μεγάλη για τους προτεζέ των καναλιών. Να, πάρε παράδειγμα το μεγάλο πουσάρισμα του Βαγγέλη Βενιζέλου από το Mega και τη θλιβερή του κατάληξη στην εσωκομματική κάλπη. Γι’ αυτό σου λέω, μικρή μου Ντόρα εξερευνήτρια, μην αφήνεις ξέφραγο αμπέλι τα οικογενειακά φωτογραφικά άλμπουμ με ειδυλλιακές στιγμές από τότε που ήσουν παιδούλα στα Χανιά, γιατί στο τέλος μπορεί να μας καθίσει πρόεδρος ο Καλαματιανός με το σορτσάκι του τένις.\n* Αχ, τένις είπα και θυμήθηκα τη μισοτελειωμένη παρτίδα του Γιούρι Γκέλερ και του «X Factor» από την αναπάντεχη έξαρση των φαρσέρ. Μα βόμβα στο πλατό με τον Σάκη; Βρε παιδιά, μη μας κάνετε τέτοιες λαχτάρες απάνω στο καλύτερο. Απάνω δηλαδή που η Κατερίνα Γκαγκάκη ξεχνάει το star quality στο οποίο με τόση επιμέλεια μαθητεύει από πέρυσι, τα παίρνει στο κρανίο, σηκώνει το φρύδι και φρουμάζει κατά φίλων και εχθρών.\n* Να σ’ έβλεπα και σένα τόσο μαχητική και τι στον κόσμο, βρε Βάσω. Πώς να σου το πω για να γίνω αντιληπτή; Να βγάλεις, βρε παιδί μου, από μέσα σου την «αφέντρα» που κρύβεις και να γίνεις ίδια και χειρότερη από την Καγιά που εκπαιδεύει μια ντουζίνα μπεμπέκες για το πώς θα γίνουν μια μέρα τα απόλυτα βούρλα. Από κοντά και ο εκπαιδευτής Κοτέντος, που κριτικάρει τις πόζες σαν να κριτικάρει την καινούργια παρτίδα από Φάντομ και Γιουροφάιτερ. Ε, δεν είμαστε λαός, πάει και τελείωσε...


Το πρώτο τρυγόνι | ΔΙΗΓΗΜΑ | ΡΙΖΟΣΠΑΣΤΗΣ\nΤο πρώτο τρυγόνι\nΕκείνο το τρυγόνι, το πρώτο κυνήγι που βάρεσα, όταν θέλησα κι εγώ, σαραντάρης σχεδόν, να γίνω κυνηγός, θα μου μείνει αξέχαστο! Σαν το «αθάνατο πουλί», που διαβάζαμε κάποτε στα Αναγνωστικά του Δημοτικού Σχολείου.\nΠρωτόβγαλτος εγώ, ο Καραΐσκος παλιόκαπα στο κυνήγι, είχαμε βγει οι δυο μας, για τα τρυγόνια τ' ανοιξιάτικα. Μάης μήνας, καταπράσινος και μεθυσμένος, με όλες του κάμπου τις μοσχοβολιές. Χίλιω λογιών αρώματα μπερδεύονταν στα ρουθούνια μου, καθώς πηγαίναμε πλάι πλάι με τον Καραΐσκο, στο στενό χωραφόδρομο, που τον είχαν πνίξει κι απ' τις δυο μπάντες, τριφυλλιές και παπαρούνες κατακόκκινες και ανεμώνες με όλα τα χρώματα, κι αγριομαργαρίτες άσπρες και ολοστρόγγυλες, σαν φεγγάρια.\nΑπ' το χωριό ως τις Λεύκες, είναι δεν είναι μισή ώρα ποδαρόδρομος. Περάσαμε το γεφυράκι στο Παρασέκλιζο, κι ύστερα κόψαμε περικοπού μέσα απ' τα τριφύλλια, για πιο σύντομα. Τα λιβάδια δίπλα μας μοσχοβολούσαν, άλλα άκοπα, λουλουδιασμένα, κι άλλα θερισμένα, με τις κοσίστρες στη γραμμή, ολόισιες, σαν φύλλο από τετράδιο με χαράκια.\nΔρασκελίσαμε άλλες δυο - τρεις χαντακιές, και να 'μαστε στις λεύκες!\n-- Εδώ θα κάτσεις εσύ. Μου έδειξε την καθίστρα ο Καραΐσκος, καταμεσής στο κουρεμένο λιβάδι, καμιά τριανταριά μέτρα απ' τη ρίζα της λεύκας.\nΕκοψε απ' το ρεματάκι λίγες κλάρες πλατανίσιες και τις έφερνε σβαρνώντας.\n-- Να σου συνταρμώσω λίγο την καθίστρα, για να μη σε βλέπουν. Ξέρεις τι τσίφνες είναι... Λίγο να κουνηθείς, σε πήραν χαμπάρι.\nΟ ήλιος έβγαλε τη μύτη του από το Πετροβούνι, κι όλος ο κάμπος φεγγοβόλησε αγουροξυπνημένος. Και οι στάλες της νύχτας απάνω στις βατιώνες και στις αγριογκορτσιές αχτιδοβόλησαν ολούθε, σα διαμαντένιες χάντρες.\n-- Ετοιμος! Με ξύπνησε απ' τη ρέμβη ο Καραΐσκος. Κάτσε συ εδώ τώρα, και το νου σου. Αφ' τα να κάθονται πρώτα, κι ύστερα, καραμάτιασμα καλό και ρίξε!.. Εγώ θα είμαι εκεί, στις άλλες. Μου έδειξε με το δάχτυλο δυο λεύκες, καμιά εκατοστή δρασκίλια πιο πέρα απ' τη δική μου.\nΜε το σκάσιμο του ήλιου άρχισαν να «δουλεύουν» και τα τρυγόνια. Στα ριζά, βαθιά στη ρεματιά της Μαυρομαντήλας, ακούστηκαν οι πρώτες ντουφεκιές.\nΒολεύομαι μέσα στην καθίστρα, απάνω σε μια πλακερή πέτρα, και στήνω το ντουφέκι μου να σημαδεύει τη λεύκα. Οι κάννες του τον ανήφορο, κρυμμένες πίσω από τα πλατανόφυλλα, παραμονεύουν, σαν υποψήφιοι δολοφόνοι.\nΕνα ζευγάρι ξεκάμπισε απ' την Κοτρόνα. Σαν σαΐτες ψαλίδιζαν με τα γρήγορα φτερά τους τον καταγάλανο ουρανό. Εκαναν με τσαλίμια παιχνιδιάρικα έναν κύκλο πάνω απ' το κεφάλι μου, και τράβηξαν για τις λεύκες του Καραΐσκου. Δεν πρόφτασαν καλά καλά να κονέψουν, κι ακούστηκαν σβέλτες και οι δυο φωτιές; Μπαμ - μπαμ! Απ' τη Μαυρομαντήλα ξανακούστηκε σε λίγο ένας ντουμπλές. Και τότε ήταν που ήρθε και το δικό μου. Το είδα από μακριά που έκοψε τη φόρα του, και χαμήλωσε πάνω απ' τη λεύκα μου. Και εκεί που ζυγιαζόταν να κάτσει σε μια κορφούλα, με τα φτερούγια του απλωτά, σαν χερουβείμ που κατέβηκε απ' τον ουρανό στη γη, με την ουρά του ανοιγμένη σα βεντάλια, πατάω τη σκαντάλη... Πάλεψε λιγάκι να κρατηθεί στον αέρα, χτυπώντας απελπισμένα τις φτερούγες του, κι ύστερα έπεσε στριφογυρίζοντας, απάνω σε μια κοσίστρα.\nΒγήκα απ' την καθίστρα μου και πήγα κοντά του. Ετσι όπως το κοίταζα, με τις φτερούγες τεντωμένες απάνω στο μισοξεραμένο χορτάρι, μου φάνηκε σα Χριστός με τα δυο χέρια καρφωμένα απάνω στο σταυρό... Σκύβω να το πάρω. Βασίλευαν τα ματάκια του, με μια απορία, μ' ένα παράπονο που σ' έσφαζε... Ανοιγε τη ματωμένη μυτίτσα του, φούσκωνε το λαιμουδάκι του να πάρει ανάσα, να δροσίσει τα σωθικά του, που τα λαμπάδιασε το καυτερό μολύβι. Υστερα, έγειρε το κεφαλάκι του απαλά απαλά, απάνω στην κοσίστρα, έβγαλε έναν αναστεναγμό (σαν άνθρωπος!..) και έμεινε ακίνητο.\nΤο πήρα στα χέρια μου, κι έμεινα για λίγο να το κοιτάω αφαιρεμένος. Υστερα, του δίπλωσα με προσοχή τις τσακισμένες φτερούγες, του έστρωσα με την παλάμη την τετραπλούμιστη ουρά με τις άσπρες πούλιες γύρω γύρω (τι χρειάζονταν τώρα όλες ετούτες οι περιποιήσεις...), και το απίθωσα μαλακά μέσα στο σακίδιο, σα μικρό παιδάκι στην κούνια του...\nΜ' έλαβε μια λύπηση, ένα παράπονο, άλλο πράμα... Και μια σιχασιά, μια αηδία ένιωσα μέσα μου ν' ανακατώνεται για το «σπορ» που διάλεξα να κάνω...\n-- Δολοφόνοι... Σκέτοι δολοφόνοι!.. Να τι είμαστε, οι κυνηγοί...\nΣτεκόμουν εκεί, καταμεσής στο κουρεμένο λιβάδι, σα χαζός, με το κεφάλι κρεμασμένο. Υστερα πήγα κι έκατσα πάλι στην καθίστρα. Το ντουφέκι δίπλα, πεταμένο. Ούτε το ξανάπιασα. Καραούλιζα από μέσα απ' την κρυψώνα μου, σα δολοφόνος που καρτερεί πότε θα έρθουν να τον συλλάβουν. Είχα και στο σακίδιο το τρυγόνι, το «σώμα του εγκλήματος»...\nΚάποια ντουφεκιά, μαύρη και κακιά, έπεσε στη φτέρη\nκι άφησε νεκρό, χάμω το μικρό, το φτωχό του ταίρι...\nΚάτι μουρμούριζε, κάτι έκλαιγε μέσα μου λυπητερά. Ενα τραγουδάκι μας μάθαινε στο σχολείο (στην πρώτη ή στη δεύτερη τάξη του Δημοτικού) η κυρία Παρασκευούλα, η δασκάλα μας. Ξεπηδάνε τώρα ολοζώντανοι από τα ντουλάπια της θύμησης οι στίχοι και φτάνουν στη γλώσσα μου, σα να τους απάγγελνα εχτές...\nΟλα τα πουλιά\nμ' εύθυμη λαλιά\nκελαηδούν στο λόγκο.\nΜόν' ένα πουλί\nμε καημό και βόγκο.\nΤι έχει και θρηνεί\nτο φτωχό πουλί\nπου το λεν τρυγόνι;..\nΠοιος ξέρει, ποιος Ζαλοκώστας ή ποιος Βηλαράς έκατσε και το κέντησε ετούτο το τραγουδάκι, για να μου το φέρει τώρα η θύμηση, και να με φαρμακώσει εδώ μέσα στην καθίστρα μου.\nΣκέφτομαι το σκοτωμένο τρυγόνι, μέσα στο σακίδιο. Το στοματάκι του, που το άνοιγε απελπισμένα, για να πάρει την τελευταία του αναπνοή. Τα ματάκια του, που βασίλευαν, γεμάτα αγωνία και παράπονο. Σκέφτομαι και το ταίρι του, καθισμένο σ' ένα κλαδί, να κοιτάζει γύρω του και να καρτερεί. Κι ύστερα ν' αρχίζει να μοιρολογάει και να καταριέται: Φονιά!.. Φονιά!..\nΕνας «αμπελουργός» αρσενικός, με τα πολύχρωμα γιορντάνια στο λαιμό του, ζυγιάζεται δίπλα μου, απάνω σ' ένα λιονοκλάρι, σα να κάνει κούνια. Γυρνάει δώθε κείθε το όμορφο κεφάλι του, σηκώνει ψηλά το λαιμό του και διαλαλεί σαν μπακάλης γυρολόγος την πραμάτεια του.\n-- Τρεις τρεις τρεις, τρεις δεκάρες το κρασί!..\nΤι χαρές και τι παρέες - δεν κάναμε οι δυο μας, με τούτον το γυρολόγο, όταν ήμουνα μικρός... Οι μεγάλοι θέριζαν με τα δρεπάνια μέσα στο καταμεσήμερο, κι εγώ τους έφερνα τη βιτσέλα γεμάτη νερό απ' το φτελιά, κι ύστερα ξάπλωνα κάτω απ' την γκορτσιά, και φτιάχναμε στιχάκια με το φίλο μου τον αμπελουργό. Ελεγε αυτός από πάνω:\n-- Δεν ακούς, κεφάλα εσύ;\nΤρεις δεκάρες το κρασί!\nΕλεγα εγώ από κάτω:\n-- Δεν το θέλω το κρασί\nκάτσε να το πιεις εσύ!\nΑλλά και με ποιο πουλί δεν ήμουνα εγώ, κάποτε φίλος. Με τον Κομπογιάννο και με τον Καρακώστα, το χειμώνα. Με τον Κουκουλίτη και με τον Πελαργό, την άνοιξη και το καλοκαίρι. Πρώτοι φίλοι ήμασταν... Τώρα τι μ' έπιασε να γίνω κυνηγός; Τι μου έφταιξαν τ' αθώα τα πλασματάκια...\nΟ ήλιος έτσουξε, δυο τρεις αξάλες πάνω απ' το Πετροβούνι. Οι κοσίστρες ζεστάθηκαν κι ανάδυναν μια άχνη διάφανη και μια μοσχοβολιά που σε μεθούσε. Κι εγώ κάθομαι εκεί, χωμένος στην κρυψώνα μου, παρέα με τις τύψεις μου. Και ταξιδεύω τριάντα χρόνια πίσω, στις αγάπες μου τις παλιές...\nΕβγαλα το μπλοκάκι μου και το μολύβι, που τα κουβαλούσα πάντα μαζί μου, και προσπαθώ να ξαναθυμηθώ και να βάλω στο χαρτί τις κουβέντες που έκανα μικρός, με τα πουλιά.\n-- Κουκουλίτη, μαργαρίτη\nπόσο π'λεις τα ράμματα\n-- Ενα γρόσι, ένα δυάρι.\n-- Τύφλα να 'χεις, κασιδιάρη...\nΑκόμα και με το σαλιγκάρι καθόμουν εγώ και κουβέντιαζα, περιμένοντας να ξεδιπλωθεί απ' το καβούκι του και να σηκώσει ψηλά, σαν περισκόπια, τις ευαίσθητες κεραίες του.\n-- Σουλιγκάρι, μουλιγκάρι\nνα ιδείς τα προβατάκια σου.\nΜπαμ! μπαμ! Ενας ντουμπλές βρόντησε ξαφνικά πάνω απ' το κεφάλι μου και μ' έκανε ν' αναπηδήσω απ' την πέτρα που καθόμουνα. Η λεύκα μου είχε φουρφουλιάξει από τρυγόνια. Καμιά δεκαριά είχαν αράξει στις κορφές της και χουζούρευαν ανενόχλητα. Ο Καραΐσκος τα καραούλιζε απ' την καθίστρα του και καθόταν σε αναμμένα κάρβουνα. Στο τέλος, δε βάσταξε, άφησε τη δική του την καθίστρα, ήρθε πλακωτά πλακωτά, σαν το κρυφόσκυλο μέσα απ' το χαντάκι, κι εκεί που εγώ σεργιανούσα πίσω στα χρόνια μου τα περασμένα κι έβαζα στο χαρτί τα στιχάκια και τα τραγούδια των πουλιών, αμόλησε τον ντουμπλέ του και με λάμπαξε.\nΤρία τρυγόνια έπεσαν μπροστά μου, στο θερισμένο λιβάδι. Το ένα «ξερό» στον τόπο, και τ' άλλα δυο να σπαράζουν απάνω στις κοσίστρες, χτυπώντας απελπισμένα τις τσακισμένες φτερούγες τους.\nΤον κοίταζα απ' την κρυψώνα μου που τα μάζευε, και στο πρόσωπό του άστραφτε μια ευχαρίστηση, μια άγρια πρωτόγονη χαρά. Πλησίασε ύστερα στην καθίστρα μου, με το δίχτυ του παραφουσκωμένο τρυγόνια.\n-- Εδώ είσαι, μωρέ;.. Τι κάθεσαι; Θα σε βγάλουν τα τρυγόνια τα μάτια, είπε σχεδόν αγανακτισμένα. Ηρθε κοντά, κι έχωσε το κεφάλι του μέσα στην καθίστρα. Εμεινε για λίγο να με κοιτάει αποσβολωμένος. Κρατούσα ακόμα το μπλοκ και το μολύβι στα χέρια μου. Και το ντουφέκι στην άκρη, πεταμένο.\n-- Αϊ, δεν είσαι συ για τρυγόνια, είπε απογοητευμένος. Αϊντε, συνέχισε ύστερα, μαλακώνοντας τον τόνο της φωνής του. Κάτσε εδώ, και γράψε κανά ποίμα. Καλά είναι κι αυτά. Χρειάζονται. Κάτσε τουλάχιστον εδώ, μην έρθει κανένας άλλος και μας πιάσει την καθίστρα.\nΜε τον καιρό, συνήθισα κι εγώ να σκοτώνω. Εύκολα συνηθίζει ο άνθρωπος, τι θαρρείς... Βάρεσα και πουλιά, μπεκάτσες, πέρδικες, παπιά, βάρεσα και λαγούς και αλεπούδες και κουνάβια. Ακόμα κι αγριογούρουνο γκρέμισα! Εναν κάπρο, εκεί ψηλά στην Κούλια του Ιταμου, με κάτι δοντάρες τον ανήφορο, σα γιαταγάνια. Μα το τρυγόνι εκείνο, το πρώτο της αιματηρής «καριέρας» μου στο κυνήγι, που ξεψύχησε μπροστά μου, βγάζοντας, σαν άνθρωπος, εκείνον τον παραπονιάρικο αναστεναγμό απάνω στην κοσίστρα, δε θα το ξεχάσω ποτέ...\n(από το βιβλίο «Κουβέντες του κυνηγιού»)\nΘρυλικό μπαλέτο σε θρυλικά έργα\nΜάθημα τελευταίο: Ανθρωπος και Ιδεολογία\n«Ωριμη» από δεκαετίες...\nΣταθμοί μιας κοινής πορείας\nΚυνηγώντας τον εφιάλτη\nΟ «βασιλιάς» των μπλουζ\nΟι περιπέτειες της Μπαρμπαρέλα\nΑφιέρωμα στη Γλυκερία


POTM της Premier League ο Bruno Fernandes!\nΠραγματοποιώντας ένα εκπληκτικό ξεκίνημα με την φανέλα της Manchester United, ο Bruno Fernandes ανακηρύχθηκε, ως φυσικό επακόλουθο, Παίκτης του Μήνα στην Premier League.\nΑν και αρκετοί ήταν εκείνοι που είχαν ενδοιασμούς σχετικά με το πόσο γρήγορα, και αν, θα μπορέσει να προσφέρει στην Manchester United προερχόμενος από ένα κατώτερο ποιοτικά πρωτάθλημα, ο Bruno Fernandes κατάφερε να τους διαψεύσει λίαν συντόμως. Μπορεί να βρίσκεται στο Old Trafford μόλις από τον περασμένο Γενάρη, ωστόσο ο Πορτογάλος χαφ αποτελεί αναπόσπαστο κομμάτι της βασικής ενδεκάδας του Ole Gunnar Solskjaer, έχοντας εμφανέστατη επιρροή στην επιθετική απόδοση των «Κόκκινων Διαβόλων».\nΠραγματοποιώντας εξαιρετικές εμφανίσεις μέσα στον Φεβρουάριο, ο Bruno Fernandes ανακηρύχθηκε Παίκτης του Μήνα στην Premier League, με τον ίδιο, αμέσως μετά την ανακοίνωση, να δηλώνει στο επίσημο site της Premier League: «Από όταν ήμουν παιδί, ήταν ένα όνειρο για μένα να παίξω στην Manchester United και το να βρίσκομαι εδώ στο Old Trafford, ήταν το μεγαλύτερο όνειρο της καριέρας μου. Όταν έρχεσαι σε μία καινούρια ομάδα, θέλεις να σκοράρεις και το πρώτο γκολ ήταν ξεχωριστό».\nΕπιπροσθέτως, ο ίδιος ανέφερε: «Δεν έχει σημασία ο τρόπος που μπαίνει το γκολ, αλλά η σημαντικότητά του. Είμαι χαρούμενος με το ξεκίνημα μου, αλλά από τώρα χρειάζεται να δώσω περισσότερα για να γίνω καλύτερος». Τέλος, να αναφέρουμε πως οι υπόλοιποι συνδιεκδικητές του βραβείου ήταν οι Marcos Alonso, Pierre – Emerick Aubameyang, Nick Pope, Matt Doherty και Dominic Calvert – Lewin.


Οι «Pussy riot» και ο πανκ φεμινισμός της διαφορετικότητας - LGBT GREECE NEWS-ΝΕΑ, ΤΑΙΝΙΕΣ, ΜΟΥΣΙΚΗ, ΔΙΑΛΟΓΟΣ, ΑΝΘΡΩΠΟΙ-LGBT GREECE BLOG COMMUNITY\nHome culture europe LGBT news people Οι «Pussy riot» και ο πανκ φεμινισμός της διαφορετικότητας\nΟι «Pussy riot» και ο πανκ φεμινισμός της διαφορετικότητας\nΈχουν φυλακιστεί για τις αναρχικές προσευχές και τις προβοκατόρικες δράσεις τους κι έχουν στρέψει τα φώτα της δημοσιότητας πάνω τους, καταδικάζοντας δημόσια εδώ και μία επταετία τον Βλαντιμίρ Πούτιν και υπερασπιζόμενες τα ανθρώπινα δικαιώματα. Πανκ μπάντα και μαζί ακτιβίστριες-περφόρμερ με τη λογική της καλλιτεχνικής κολεκτίβας, οι Pussy Riot (ορθότερα δύο μέλη τους ) έρχονται στη Στέγη στις 24/3 να μιλήσουν για την ελευθερία. Αυτή είναι η ιστορία τους.\n«Παναγία μου παρθένα, τον Πούτιν διώξε, γίνε φεμινίστρια»: αυτούς και άλλους παρόμοιους στίχους τραγούδησαν μέσα στον καθεδρικό ναό του Σωτήρα Χριστού της Μόσχας, τον Φεβρουάριο του 2012, πέντε κορίτσια από τη Ρωσία με το όνομα «Pussy Riot» («Αιδοίου Εξέγερση» ). Όπως αποδείχτηκε, το λεγόμενο «Punk prayer» δεν ήταν μια απρογραμμάτιστη guerilla δράση κάποιας αναρχοαυτόνομης μπάντας ούτε απλώς μια προβοκατόρικη περφόρμανς-πυροτέχνημα. Γύρω από την προκλητική επωνυμία ήδη από την προηγούμενη χρονιά συσπειρώνονταν 12-15 νέες γυναίκες, ηλικίας 20-33 ετών, ανώτερης και ανώτατης μόρφωσης, φοιτήτριες ή πτυχιούχοι πανεπιστημιακών ιδρυμάτων, με σπουδές στα new media, στις καλές τέχνες, στο θέατρο και στη δημιουργική γραφή.\nΔήλωναν (κι έπρατταν ως ) πολιτικές ακτιβίστριες, δημοσίευαν πύρινα άρθρα κι έστηναν δημόσιες δράσεις (με τίτλους «Ελευθερώστε τους Δρόμους» και «Βότκα Κροπότκιν» ). Είχαν λ.χ. ήδη κάνει κατάληψη –έστω ολιγόλεπτη– στην πιο αστυνομοκρατούμενη πλατεία του κόσμου (ναι, την Κόκκινη ), παραδεχόμενες πως το μέρος στο οποίο πραγματικά θα ήθελαν να εμφανιστούν είναι το ίδιο το Κρεμλίνο. Είχαν συμμετάσχει στο απαγορευμένο Gay Pride της Μόσχας και είχαν ξεχυθεί στους δρόμους της πόλης τους παραμονές της επανεκλογής του Πούτιν, προειδοποιώντας τους συμπατριώτες τους πως η ψήφος τους θα χρησιμοποιηθεί σαν χαρτί υγείας. Είχαν σκαρφαλώσει σε λεωφορεία και σκαλωσιές για να τραγουδήσουν τα πανκ άσματά τους ή να σταματήσουν ένστολους κρατικούς υπαλλήλους στο μετρό για να τους δώσουν ένα φιλί στο στόμα ή, πάλι, να παραστήσουν οι ίδιες τους αστυνομικούς που απαιτούν δωροδοκία για να μην κόψουν κλήση...\nΚοζάκος αστυνομικός ξυλοφορτώνει τις Pussy Riot στο Σότσι το 2014\nΕκείνη όμως τη φορά, με τη φεμινιστική πανκ προσευχή τους, έκαναν την κίνηση-ματ. Πηγή έμπνευσης υπήρξε, μάλιστα, ένα «ελληνικό» συμβάν. Όπως έχουν παραδεχτεί, είχαν εντυπωσιαστεί από τους χιλιάδες προσκυνητές που έφταναν στον καθεδρικό ναό για την Αγία Ζώνη της Θεοτόκου, η οποία είχε μεταφερθεί εκεί από την ιερά μονή του Βατοπεδίου. Κι έτσι έπειτα από λίγους μήνες, σε ώρα που δεν τελούνταν κάποια λειτουργία, με φοβερή οργάνωση και προφυλάξεις, μπούκαραν με τα μπάσα και τις ηλεκτρικές κιθάρες τους στη μοσχοβίτικη εκκλησία-σύμβολο του Ρώσου προέδρου, κινηματογράφησαν το αντάρτικο χάπενινγκ τους και το ανάρτησαν στο διαδίκτυο. Αυτό ήταν.\nΤο βίντεο, με τους καντηλανάφτες και το προσωπικό ασφαλείας να τις διακόπτει, έγινε viral σε χρόνο-ρεκόρ. Κι ενώ εκείνες διασκεύαζαν με αέρα Sex Pistols το ρεφρέν από το «Ave Maria» του Σεργκέι Ραχμάνινοφ και, έχοντας καλύψει το πρόσωπό τους με πολύχρωμα μαντίλια, ρόκαραν πάνω στον άμβωνα καταγγέλλοντας τον Πούτιν, την KGB, τη ρωσική ορθόδοξη εκκλησία και τις μεταξύ τους στενές επαφές, η επωνυμία «Pussy Riot» έμπαινε επίσημα στο πάνθεον των μεταμοντέρνων αντάρτικων του 21ου αιώνα. Τρεις από τις πέντε τους συνελήφθησαν για χουλιγκανισμό και προσβολή στα θεία και καταδικάστηκαν σε επταετή φυλάκιση.\nΗ Μαντόνα, η Μπιόρκ, η Γιόκο Όνο, ο Πολ ΜακΚάρτνεϊ, οι Red Hot Chilly Peppers ήταν μόνο μερικοί από τους παγκοσμίου φήμης υποστηρικτές τους. Η διεθνής κατακραυγή για τις συνθήκες κράτησης, η περιβόητη δίκη τους και η παρέμβαση της Διεθνούς Αμνηστίας και άλλων πολλών πολιτικών και μη κυβερνητικών οργανώσεων οδήγησαν στην αποφυλάκισή τους σχεδόν ύστερα από δύο χρόνια.\nΜαρία Αλιόχινα και Σάσα Μπογκίνο: οι Pussy Riot που θα γνωρίσουμε στη Στέγη\nΜετά την εμπειρία της φυλακής μοιάζει, ωστόσο, να άλλαξε το ίδιο το DNA της καλλιτεχνικής συλλογικότητας. Οι P.R. απέσπασαν διεθνή αναγνώριση ανάλογη με εκείνη των celebrities, έστω κι αν η κοινή γνώμη στην πατρίδα τους συνεχίζει να τις θεωρεί από κατάπτυστες έως πολύ αμφιλεγόμενες. Είναι τέτοιο το μένος μιας μερίδας, ώστε το 2013 μέλη μιας ρώσικης ορθόδοξης νεότητας έφτιαξαν ένα 3D videogame όπου οι παίκτες κυνηγούσαν μέχρι θανάτου τις P.R., ώστε να τις αποτρέψουν από το να μπουν σε μια εκκλησία. Πώς τις... εξολόθρευαν; Με μια βολή σε σχήμα σταυρού.\nΠανκ λίβελοι κατά του Πούτιν στη χιονισμένη Κόκκινη Πλατεία, μπροστά από τον καθεδρικό ναό του Αγίου Βασιλείου\nΣτη γενεαλογία των οργισμένων αυτών κοριτσιών από τη Ρωσία συγκαταλέγονται εξίσου οι πολιτικές παρεμβάσεις όσο και η εμφάνισή τους σε συναυλίες στο πλευρό της Μαντόνα, η δημιουργία του ανεξάρτητου ειδησεογραφικού site MediaZona και η περφόρμανς που έστησαν στο Σότσι την περίοδο των Χειμερινών Ολυμπιακών Αγώνων ή, πάλι, το τραγούδι «I can’t breath» στη μνήμη του Αφροαμερικανού Έρικ Γκάρνερ, ο οποίος έπεσε θύμα της αστυνομικής βίας στις ΗΠΑ, αλλά και οι φωτογραφίες δίπλα στη Χίλαρι Κλίντον. Οι εσωτερικές συγκρούσεις έχουν κάνει τα μέλη των P.R. να διασκορπιστούν εντός κι εκτός Ρωσίας.\nΣτην ουσία, βέβαια, οι P.R. ουδέποτε λειτούργησαν ως ομάδα, περισσότερο ως ομπρέλα υπό την οποία έβρισκαν νόημα οι δράσεις διαφόρων καλλιτεχνών και ακτιβιστών. Τα ντοκιμαντέρ που αφορούν την πορεία τους κινηματογραφούνται το ένα μετά το άλλο και η βιβλιογραφία γύρω από το «φαινόμενο Pussy Riot» ολοένα και αυξάνεται. Από τον αρχικό πυρήνα τους, η 28χρονη Ναντέζντα Τολοκονίκοβα βρίσκεται πλέον στην Αμερική κι έχει ταχθεί εναντίον του Ντόναλντ Τραμπ. αναζητήστε στο youtube το βιντεοκλίπ «Make America great again» για να πάρετε μια ιδέα για τη δουλειά της.\nΕκείνη και η Μαρία Αλιόχινα που καταφθάνει τώρα στη Στέγη υπήρξαν τα δύο κατεξοχήν «ιδρυτικά» και πλέον προβεβλημένα στελέχη της άτυπης κολεκτίβας, κάτοχοι των βραβείων Λένον-Όνο και Χάνα Άρεντ. Η 29χρονη ποιήτρια, συγγραφέας και περφόρμερ Αλιόχινα είναι εκείνη που, όταν απελευθερώθηκε ύστερα από φυλάκιση 21 μηνών, δήλωσε: «Αυτό δεν είναι αμνηστία, είναι κοροϊδία. Σκεφτείτε πόσες γυναίκες είναι στη φυλακή και δεν μπορούν να ελευθερωθούν. Δεν μας άφησαν για ανθρωπιστικούς λόγους, αλλά για να βελτιώσουν την εικόνα τους». Η Αλιόχινα έχει συνταχθεί με την Greenpeace στον περιβαλλοντικό ακτιβισμό, είναι αυστηρά χορτοφάγος (vegan ), έχει υπάρξει εθελόντρια στην ψυχιατρική κλινική παίδων της Μόσχας κι έχει έναν γιο 10 ετών. Η Αλιόχινα έρχεται στη Στέγη μαζί με την 22χρονη δημοσιογράφο, υπεύθυνη για ζητήματα ανθρωπίνων δικαιωμάτων και στενή συνεργάτιδά της Σάσα Μπογκίνο.\nΠαρακάτω δείτε το βίντεο του "Punk Prayer" που έφερε την ακτιβιστική ομάδα αντιμέτωπη με την ρωσική δικαιοσύνη\nΑυτήν την εποχή παρουσιάζει ανά τον κόσμο το νέο της project, το Pussy Riot Theatre. Οι παραστάσεις «Revolution» και «Burning Doors», που ανεβαίνουν από το Ελεύθερο Θέατρο της Λευκορωσίας, παίζονται σε Ευρώπη και Αμερική: πρόκειται για περφόρμανς σωματικού θεάτρου και πολιτικού λόγου γύρω από τη διαμαρτυρία, την τέχνη και τον ακτιβισμό σε ένα εχθρικό κράτος, οι οποίες βασίζονται στην προσωπική της ιστορία με τις Pussy Riot. Μαζί με την Μπογκίνο, στο πλαίσιο της ομιλίας/συζήτησης «Ποιος φοβάται τις Pussy Riot;» στις 24/3, θα μας μιλήσουν για όσα διεκδικούν εδώ και μία επταετία: ελευθερία, δικαιοσύνη και προάσπιση των ανθρωπίνων δικαιωμάτων.\nΠόσο αντικαπιταλίστριες είναι πλέον οι ίδιες οι P.R.; Πόσο πολιτικά ανατρεπτικός είναι ο λόγος και οι δράσεις τους σήμερα; Μήπως το σύστημα βρήκε τον τρόπο να τις αφομοιώσει αποδυναμώνοντάς τις; Μήπως κι εκείνες άφησαν πίσω το «ηρωικό» παρελθόν για να γίνουν παγκοσμίου φήμης προσωπικότητες με το status συστημικών σταρ; Αποτελούν άραγε μοχλό πίεσης στην αρένα των νεο-ψυχροπολεμικών σχέσεων μεταξύ Ρωσίας και Αμερικής; Πώς, αλήθεια, χρηματοδοτούνται; Με τέτοιες ερωτήσεις βομβαρδίζω τον συντονιστή της επικείμενης ανοιχτής συζήτησης του κοινού με τις P.R. στη Στέγη Δημήτρη Παπανικολάου, αναπληρωτή καθηγητή στο Πανεπιστήμιο της Οξφόρδης.\n«Θα έχει πολύ ενδιαφέρον να ακούσουμε τις ίδιες να μας απαντούν», μου λέει για να συνεχίσει: «Όπως και να ’χει, οι P.R. είναι άτομα που προσπαθούν να αντισταθούν θέτοντας ξανά και ξανά το ζήτημα της ελευθερίας σε μια εθνικιστική, φιλελεύθερη μετα-σοβιετική ρωσική συνθήκη. Χρησιμοποιούν δηλαδή ως καλλιτέχνιδες ένα λόγο περί δημοκρατίας τον οποίο έχει ήδη αποικήσει το καθεστώς. Σκέψου τι θεωρητικό υπόβαθρο και πόσοι άνθρωποι υπάρχουν πίσω από όλη αυτήν την ιστορία και ταυτόχρονα πόσο δύσκολο είναι να μιλήσεις για δικαιώματα κι ελευθερία σε μια τέτοια κατάσταση...\nΔιότι οι P.R. στρέφονται κατά του άκρατου νεοφιλελευθερισμού, της πλουτοκρατίας, των απολυταρχικών μέτρων, της πολιτικής και κοινωνικής διαφθοράς, της καταπάτησης των ανθρωπίνων δικαιωμάτων, της ανελευθερίας του λόγου, ακόμη και του μικροαστισμού. Θέτουν ζητήματα ισότητας των δύο φύλων σε μια εντελώς macho κοινωνία χωρίς καμιά φεμινιστική παιδεία, υπερασπίζονται τους ομοφυλόφιλους και την LGTB κοινότητα και συντάσσονται με τους πολιτικούς κρατούμενους, παρέχοντας μέσω του οργανισμού Zona Prova ενημέρωση και νομική στήριξη στους Ρώσους υπόδικους.\nΔεν θέλουν σε καμία περίπτωση να θεωρηθούν “απομιμήσεις δυτικών αναρχο-καλλιτεχνών”. Διότι πάνω από όλα είναι καλλιτέχνιδες οι οποίες ανήκουν στην ηττημένη ρώσικη γενιά, που βρέθηκε ξαφνικά κοντά στη δυτική κουλτούρα κι εμπνεύστηκε από το μεταμοντέρνο και την πρωτοπορία. Αν και δεν προέρχονται από ιδιαίτερα εύπορες οικογένειες, είναι όλες μορφωμένες. Έχουν ως σημείο αναφοράς τον Μάη του ’68, τους καταστασιακούς φιλοσόφους, το μετα-δομισμό.\nΣτις αναφορές τους συγκαταλέγονται π.χ. εξίσου ο Γκι Ντεμπορ όσο και το “Ρέκβιεμ για ένα όνειρο”, η Σιμόν ντε Μποβουάρ αλλά και οι FEMEN, η Τζούντιθ Μπάτλερ αλλά και τα guerilla κινήματα των ’90s, όπως τα riotgrrrl, η περφόρμερ Κάρεν Φίνλεϊ αλλά και η αμερικάνικη πανκ-ροκ μπάντα Bikini Kill. Βασισμένες στο επιχείρημα του μετα-δομισμού ότι όλα είναι κατασκευασμένα –το φύλο, η ταυτότητα, τα πάντα– αρπάζουν την ευκαιρία να τα ξανακατασκευάσουν. Τι έχουν καταφέρει; Να δημιουργήσουν ένα διεθνές φαινόμενο πέρα και πάνω από τις ίδιες».\nΌπως έχουν πει η Αλιόχινα και η Τολοκονίκοβα: «Ο καθένας μπορεί να γίνει Pussy Riot. Το μόνο που χρειάζεται είναι να φορέσει μια μάσκα και να στήσει μια ακτιβιστική δράση διαμαρτυρόμενος για μια αδικία που διαπράττεται στη χώρα του». Λέτε;\nΣτο τρίτο επεισόδιο του τρίτου κύκλου της διάσημης τηλεοπτικής σειράς «House of Cards», όπου ο Κέβιν Σπέισι υποδύεται έναν δόλιο πρόεδρο των ΗΠΑ, οι P.R., και συγκεκριμένα οι Μάσα Αλιόχινα και Ναντέζντα Τολοκονίκοβα, κάνουν μια cameo εμφάνιση παίζοντας... τους εαυτούς τους να τσαντίζουν, κατά τη διάρκεια ενός επίσημου γεύματος, τον Ρώσο πρόεδρο.\nΤα πολύχρωμα μαντίλια-μάσκες που φορούσαν στο πρόσωπο οι P.R. στις πρώτες δράσεις τους (οι λεγόμενες μπαλακλάβες ) όσο και άλλα αντικείμενα-φετίχ της αισθητικής τους αποτελούν μια έμμεση αναφορά στον Ρώσο πρωτοπόρο ζωγράφο Κάζιμιρ Μαλέβιτς.\nH Μπιόρκ αφιέρωσε το τραγούδι της «Declare independence» στις P.R. κατά τη διάρκεια της συναυλίας της στο Ελσίνκι το 2012, την περίοδο της δίκης τους. Από το Αθηνόραμα


L'Almàssera Casa Rural & Restaurant Πάτρο Ισπανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΙδιοκτησίες σε Πάτρο\nΔείτε και τις 4 ιδιοκτησίες σε Πάτρο.\nΜικρό Δίκλινο Δωμάτιο με Διπλό Κρεβάτι, με θέα στο Βουνό - Δωμάτιο\nAbadia 20, Πάτρο, Πάτρο, Ισπανία, 03828 - Προβολή στο χάρτη\nΜικρό Δίκλινο Δωμάτιο με Διπλό Κρεβάτι, με θέα στο Βουνό (Small Double room with mountain view)\nΠερισσότερες πληροφορίες για το L'Almàssera Casa Rural & Restaurant\nΣτην περιοχή Patro, το L'Almàssera Casa Rural & Restaurant αποτελεί ιδανικό σημείο για να εξερευνήσετε την πόλη Πάτρο και τα περίχωρα. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΤο L'Almàssera Casa Rural & Restaurant προσφέρει επίσης πολλές εγκαταστάσεις για να εμπλουτίσετε την διαμονή σας στη Πάτρο. Το ξενοδοχείο σας παρέχει φύλαξη αποσκευών, μεταφορά από/προς το αεροδρόμιο, οικογενειακό δωμάτιο, εγκαταστάσεις μπάρμπεκιου, ενοικίαση αυτοκινήτου.\nγια να εξασφαλίσει ότι οι πελάτες μας θα απολαύσουν την μεγαλύτερη δυνατή άνεση. Απολαύστε ανέσεις υψηλών προδιαγραφών κατά τη διαμονή σας. Ορισμένα δωμάτια περιλαμβάνουν θέρμανση, υπηρεσία αφύπνισης, γραφείο, μπαλκόνι/αίθριο, ανεμιστήρας - ό,τι πρέπει για να αναζωογονηθείτε μετά από μια γεμάτη μέρα. ΟΙ ψυχαγωγικές δραστηριότητες του ξενοδοχείου, οι οποίες περιλαμβάνουν τις σάουνα, ψάρεμα, κήπος, αίθουσα παιχνιδιών, είναι σχεδιασμένες για να χαλαρώνετε και να ξεφεύγετε. Με την ιδανική του τοποθεσία και τις καταπληκτικές του υπηρεσίες, το L'Almàssera Casa Rural & Restaurant θα σας ευχαριστήσει σε πολλά πράγματα.\nΌλοι οι τύποι ταξιδιωτών (98)Ζευγάρια (68)Μοναχικοί ταξιδιώτες (4)Οικογένειες με μικρά παιδιά (16)Οικογένειες με μεγαλύτερα παιδιά (1)Γκρουπ (10)


Ελληνικός Ερυθρός Σταυρός: Προτεραιότητα στην εξομάλυνση των σχέσεων με τη Γενεύη | Newsbomb\n26 Φεβρουαρίου 2018 13:23\nΤο νεοδιορισθέν Διοικητικό Συμβούλιο του Ελληνικού Ερυθρού Σταυρού παρουσίασε τις προτεραιότητες της θητείας του, στο επαγγελματικό προσωπικό του Σωματείου, σε συνάντηση γνωριμίας που πραγματοποιήθηκε την προηγούμενη εβδομάδα.\nΣύμφωνα με τον πρόεδρο του Ε.Ε.Σ. και πρέσβη ε.τ., Αλέξη Αλεξανδρή, και το Γενικό Γραμματέα του Οργανισμού, Παναγιώτη Ανδρικόπουλο, ιεραρχείται η ομαλοποίηση στην καταβολή της μισθοδοσίας και η εξομάλυνση των σχέσεων με τη Διεθνή Ομοσπονδία Συλλόγων Ερυθρού Σταυρού & Ερυθράς Ημισελήνου (Δ.Ο.Ε.Σ.).\nΠροτεραιότητα θα δοθεί από το νέο Διοικητικό Συμβούλιο στην αποφυγή του κινδύνου αποβολής του Ε.Ε.Σ. από τους κόλπους της Δ.Ο.Ε.Σ., γεγονός που θα αποφασιστεί στη Γενεύη, στις 8 Μαρτίου 2018.\nΤα μέλη του νέου Δ.Σ. δήλωσαν στους εργαζομένους ότι κάθε επόμενο βήμα θα είναι εναρμονισμένο με τα όσα ορίζει και προβλέπει το Καταστατικό του Ε.Ε.Σ., ενώ ιδιαίτερη βαρύτητα θα δοθεί στην επιμέλεια των απαραίτητων εκείνων πράξεων που θα οδηγήσουν στη διενέργεια αρχαιρεσιών για την ανάδειξη αιρετού Κεντρικού Διοικητικού Συμβουλίου, όπως άλλωστε ορίζει η πρόσφατη απόφαση του Μονομελούς Πρωτοδικείου Αθηνών.\nΣύμφωνα με το νέο Δ.Σ, «η επιστροφή του Ε.Ε.Σ. σε μία κανονικότητα, που θα απελευθερώσει όλες τις υγιείς δυνάμεις εντός του Οργανισμού, αποτελεί καίριο μέλημα της νέας Διοίκησης. Απώτερος στόχος αυτής της συλλογικής προσπάθειας θα είναι η περαιτέρω ενίσχυση της ανθρωπιστικής παρουσίας του Ε.Ε.Σ. προς όφελος κάθε ευάλωτης ομάδας πληθυσμού, που προσβλέπει στη στήριξη του μεγαλύτερου ανθρωπιστικού και εθελοντικού Οργανισμού της χώρας». Εκ μέρους του νέου Δ.Σ. στη συνάντηση παρέστησαν επίσης η κ. Μαρούδα Μαρία-Ντανιέλλα, Α΄ Αντιπρόεδρος, η κ. Χαρατσάρη-Βαληνάκη Χριστίνα, Γ΄ Αντιπρόεδρος, η κ. Νικολοπούλου Παναγιώτα, Σύμβουλος, ο κ. Οικονομόπουλος Νικόλαος, Σύμβουλος, η κ. Τούτουζα Αικατερίνη, Σύμβουλος, ο κ. Κουτσονάσιος Χρήστος, Σύμβουλος, η κ. Προβοπούλου Μαρία - Αρετή, Σύμβουλος, ο κ. Μήτσιος Αθανάσιος, Σύμβουλος, ο κ. Γεωργακόπουλος Χαράλαμπος, Σύμβουλος και ο κ. Μεντζελόπουλος Παναγιώτης, Σύμβουλος. Όλα μέλη του Δ.Σ. έλαβαν τον λόγο και γνωρίστηκαν με το πολυπληθές προσωπικό του Οργανισμού, που είχε γεμίσει την αίθουσα συσκέψεων στα Κεντρικά Γραφεία του Ε.Ε.Σ.